
Naslov: Kulturni dom z novo abonmajsko sezono
Tekst za voditelja:

V krškem kulturnem domu, v katerem je bila pred slabim letom temeljito obnovljena velika dvorana, so letos začeli vpisovati abonente za 25. gledališko sezono. Tokrat so pripravili tri abonmajske programe, dva za odrasle in enega za otroke, s čimer želijo svojim obiskovalcem, ki ne prihajajo samo iz Posavja, približati bogato gledališko dejavnost slovenskih profesionalnih gledališč. Poleg abonentov te ponujajo tudi za izven, tako da so mnoge predstave zelo dobro obiskane ali celo razprodane.
H1: Krški Kulturni dom z novo abonmajsko sezono . 25. po vrsti

H2: V modrem, zelenem in rumenem abonmaju se bo zvrstilo kar 16 predstav

H3: Za abonma skušajo z nižjimi vstopnicami privabiti tudi srednješolce

T- Iz Krškega GORAN ROVAN /

X- Snemalec in montažer Miloš Šantek /

V 25. sezoni so v krškem Kulturnem domu pripravili tri abonmaje, v katerih se bo zvrstilo kar 14 predstav slovenskih profesionalnih gledališč.
T- KATJA CEGLAR /
X- direktorica Kulturnega doma Krško /
»Štiri predstave so skupne, potem pa se v modrem abonmaju razpisujeta dve dodatni bolj dramsko obarvani in v zelenem bolj komedijsko obarvani. Vsekakor si zelo prizadevamo iz tekoče gledališke produkcije skušamo izbrati pač kvalitetnejše zadeve.«
Abonenti so z izborom zadovoljni, saj so tudi ti z leti postali vse zahtevnejši.
T- VIDKA KUSELJ /
X- stalna abonentka /

»Všeč mi je, da lahko vidimo predstave različnih slovenskih gledališč, da smo tud zelo na tekočem recimo s kakšno aktualno, novo ali nagrajeno predstavo, pa da imamo abonenti tud pri plačilu razne ugodnosti.«
Ker so med abonenti povečini starejši, so letos z nižjo ceno skušali privabiti še srednješolce. Z rumenim abonmajem je poskrbljeno tudi za najmlajše, ki bodo deležni šestih igranih, lutkovnih, plesnih in multimedijskih predstav.

T- ŽIGA KUMP /
X- koordinator in organizator kulturnih programom KD Krško /
»Želimo namreč, da bi tud najmlajši se že zelo zgodaj soočili ne le samo bi reku s kakovostno produkcijo, ampak tud z različnimi režijskimi postopki, različnimi uprizoritvenimi formami. Da v bistvu doživijo bom reku najširši diapazon gledališke umetnosti.«
Krški Kulturni dom po obnovi velike dvorane nudi kvalitetnejšo odrsko tehniko, letos so v njem z obnovo nadaljevali, tako med drugim obnavljajo tudi stopnišče pred njim.
